Nekropola stećaka Čengića bara
<s>Nekropola stećaka Čengića Bare, opština Kalinovik, nalazi se na listi 30 srednjovjekovnih nekropola stećaka koje su 2016. godine proglašene Svjetskom baštinom UNESCO-a.</s><s>Na listi su 22 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj.</s>

<s>Nekropola je i nacionalni spomenik BiH.</s>

<s>Lokacija 
Nkropola se nalazi na Kladovo polju, na planini Zelengori.</s><s>Od Kalinovika je udaljena oko 11 km vazdušne linije u pravcu jugozapada.</s>

<s>Opis  
Nekropola sadrži 52 stećka, uglavnom su sanduci.</s><s>Izrađeni su od krečnjaka i potiču iz kamenoloma koji se nalazi oko 100 metara od nekropole .</s><s>U nekropoli se nalazi 35 sanduka, od čega je znatan broj visokih.</s><s>Veliki broj sanduka je sa postoljem.</s><s>Sljemenjaka ima šest i oni su dosta visoki, što je jedna od karakteristika ove nekropole.</s><s>Ostatak stećaka čine ploče (11 primjeraka).</s>

<s>Najzastupljeniji motivi na stećcima su; tordirana vrpca i frizovi sa povijenim trolistovima, zatim slijede motivi štita i mača, biljnih stilizacija, krstova u kružnim vijencima, ptica, jelena i scena lova na jelene te kola i turnira.</s><s>Na stećku br. 45 evidentiran je i natpis u bosanskoj ćirilici koji govori da tu leži Stojan Opodinović.</s><s>Natpis u tranliteraciji glasi:</s>

<s>1. red: A SE LEŽI STЬN OPODINOB - 2. red: IVЬ</s>

<s>U transkripciji naslov glasi; A se leži St [o] Ьn (Stojan) OpodinovičЬ.</s>

<s>Znatan broj stećaka oštećen je usljed dugotrajnog djelovanja atmosferilija.</s><s>Stećci su veoma ugroženi prisustvom biljnih organizama, lišaja i mahovina.</s><s>Veliki je broj utonulih stećaka pa ne postoje konačni podaci o zastupljenosti i raznovrsnosti dekorativnih motiva..</s>

<s>Literatura 
 Šefik Bešlagić, Sarajevo: Veselin Masleša, 1971.</s><s>STEĆCI, KATALOŠKO-TOPOGRAFSKI PREGLED
 Marko Vego,  Sarajevo: Izdanje Zemaljskog muzeja, knjiga III, 1964.</s><s>Zbornik srednjovjekovnih natpisa Bosne i Hercegovine.</s>

<s>Reference</s>

<s>Nacionalni spomenici u Kalinoviku
Svjetska baština u Bosni i Hercegovini</s>

